**Επίδομα στέγασης: Προσοχή στο μισθωτήριο - Ποιοι πρέπει να κάνουν Νέα αίτηση μέχρι τέλος Απριλίου**.

Μέχρι τέλος Απριλίου πρέπει να γίνει επανυποβολή των αιτήσεων, που έχουν εγκριθεί Οκτώβριο και η περίοδος ισχύος τους είναι 1.11.2024 - 30.04.2025.

Το επίδομα στέγασης ανανεώνεται απαραίτητα κάθε έξι μήνες. Ο μήνας επανυποβολής αίτησης είναι πάντα ο μήνας λήξης ισχύος, έτσι όπως αναφέρεται στην πράξη έγκρισης. Έτσι, αν η αίτηση μάς έχει ισχύ από 1.11.2024 μέχρι 30.04.2025, πρέπει απαραίτητα να γίνει επανυποβολή της αίτησης μέσα στον Απρίλιο για να μην χαθεί η πληρωμή Μαιου. Η περίοδος ισχύος της αίτησής σας εμφανίζεται στην πλατφόρμα στην πρώτη σελίδα της αίτησής σας πάνω δεξιά.

Όταν μια αίτηση κλίνει 6μηνο , εμφανίζεται η επιλογή της ΝΕΑΣ ΑΙΤΗΣΗΣ μέσα στην καρτέλα του δικαιούχου. Πατώντας εκεί ξεκινά ΝΕΑ αίτηση την οποία συμπληρώνουμε κανονικά και ακολουθούμε όλη τη διαδικασία υποβολής όπως και στην πρώτη αίτηση.

Κατά την ανανέωση και μετά από την οριστική υποβολή της αίτησης, στον πίνακα με το ιστορικό αιτήσεων θα εμφανίζονται 2 ενεργές αιτήσεις. Μια αυτή που είναι σε μήνα λήξης ισχύος και η οποία θα πληρώσει τον τρέχοντα μήνα , και μια η νέα που θα ξεκινά να πληρώνει από τον επόμενο μήνα από τον τρέχοντα, όπως όλες οι νέες αιτήσεις. Οπότε έτσι δεν χάνετε κανένας μήνας πληρωμής.

Ας δούμε τι πρέπει να προσέξουμε στο μισθωτήριο.

Θα πρέπει να ξέρουμε πως στο επίδομα στέγασης το δικαίωμα πληρωμής ξεκινάει τον επόμενο μήνα της υποβολής τής αίτησης, άρα και η ισχύς της αίτησης ξεκινάει από την πρώτη μέρα του επόμενου μήνα μέχρι και την τελευταία ημέρα του έκτου μήνα (όπως είπαμε κάθε αίτηση έχει διάρκεια ισχύος 6 μήνες). Επομένως και το μισθωτήριο θα πρέπει στο ακέραιο να καλύπτει το συγκεκριμένο εξάμηνο.

Έτσι για μια αίτηση που ξεκινά η υποβολή της 1 Απριλίου θα πρέπει να υπάρχει ενεργό μισθωτήριο, που να καλύπτει το χρονικό διάστημα από 1 Μαίου 2025 μέχρι και 31 Οκτωβρίου 2025.

Εάν το ηλεκτρονικό μισθωτήριο δεν καλύπτει το ανωτέρω διάστημα, θα πρέπει να γίνει τροποποίησή του και κατόπιν να υποβληθεί η αίτηση για το Επίδομα.

ΠΡΟΣΟΧΗ! Οι ημερομηνίες έναρξης και λήξης που θα δηλωθούν στην τροποποιητική δήλωση μίσθωσης ακινήτου θα πρέπει να καλύπτουν τουλάχιστον το εξάμηνο διάστημα για το οποίο θα εγκριθεί η αίτηση. Ενδεικτικά, για μισθωτήριο που λήγει στις 30/05/2025, και η αίτηση υποβάλλεται τον Απρίλιο, στην τροποποιητική δήλωση δεν μπορεί η ημερομηνία έναρξης που θα συμπληρώσετε να είναι μετά την 1/05/2025 και η ημερομηνία λήξης πριν την 31/10/2025.

Αυτό πρέπει να το προσέξετε ιδιαίτερα κάνοντας τροποποίηση του ήδη υπάρχοντα μισθωτηρίου . Το τροποποιημένο μισθωτήριο θα πρέπει να καλύπτει πάντα στο ακέραιο όλο το εξάμηνο, δηλαδή στη προκειμένη περίπτωση να ξεκινάει από την 1 Μαίου 2025 η νωρίτερα, ακόμη και αν το προηγούμενο μισθωτήριο, που τροποποιεί, ισχύει μέχρι την μεταγενέστερη ημερομηνία.

Προσοχή: σε περίπτωση τροποποίησης πάλι γίνεται αποδοχή του μισθωτηρίου στο Taxis και στην αίτηση βάζουμε τον αριθμό ΝΕΟΥ (τροποποιημένου) μισθωτηρίου.